“એમની (મા-બાપની) સાથે નરમાશ અને પ્રેમથી વર્તન કરો. અને અગર તેમનાથી કોઇ તકલીફ પહોંચે તો તેને સહન કરો કારણકે જ્યારે તમે બાળક હતા ત્યારે તેમણે તમારા માટે ખૂબજ તકલીફો વેઠી હતી. અલ્લાહ તમને ખાવા અને પહેરવાની જે વિશાળતા અને બહોળી રોઝી આપી છે તો તમે તેમના માટે તમારી મુઠ્ઠી બંધ ન રાખો તેમનાથી મોઢું ન ફેરવો, તેમના અવાજ કરતા તમારો અવાજ ઉંચો ન કરો કારણકે આ બધું અલ્લાહના હુકમનું પાલન છે. તમે તેમની સાથે સારામાં સારી રીતે વાત કરો. તેમની સાથે ખૂબજ વધારે મોહબ્બત અને નમ્રતાથી વર્તો ખુદાવંદે આલમ નેક લોકોના બદલાને વ્યર્થ જવા નથી દેતો.